от средногодишната стойност, причинени от неблагоприятни климатични явления, болести по животните или растенията, нашествие на вредители или екологичен инцидент. Съгласно член 8, параграф 1, буква з) от Регламент (ЕС) No 1305/2013 в плана за финансиране следва да се посочи планираното подпомагане от ЕЗФРСР и процентното участие.
 (7)
 Поради това Регламент за изпълнение (ЕС) No 808/2014 следва да бъде съответно изменен.
 (8)
 Мерките, предвидени в настоящия регламент, са в съответствие със становището на Комитета за развитие на селските райони,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) No 808/2014 се изменя, както следва:
 1)
 Член 7 се заличава.
 2)
 В член 8 параграф 1 се заличава.
 3)
 Част 1 от приложение I се изменя, както следва:
 а)
 параграф 8 — „Описание на избраните мерки“ — се изменя, както следва:
 i)
 в точка 2) буква в) се заменя със следното:
 „в)
 приложно поле, равнище на подпомагане, допустими за подпомагане бенефициери и когато е приложимо — методология за изчисляване на размера или процента на подпомагане, разбити по подмярка и/или вид операция, когато е необходимо. За всеки вид операция — посочване на допустимите разходи, условията за допустимост, приложимите размери и ставки на подпомагане и принципите във връзка с определянето на критерии за подбор. Когато подпомагането се предоставя за финансов инструмент, изпълняван по член 38, параграф 4, първа алинея, букви а) и б) от Регламент (ЕС) No 1303/2013 — описание на вида на финансовия инструмент, общите категории крайни получатели, общите категории допустими разходи и максималното равнище на подпомагане.“;
 ii)
 в точка 2), буква д), точка 5 се заменя със следното:
 „5. Развитие на стопанството и стопанската дейност (член 19 от Регламент (ЕС) No 1305/2013)
 —
 определение за малко стопанство, посочено в член 19, параграф 1, буква а), подточка iii) от Регламент (ЕС) No 1305/2013;
 —
 определение за действията, посочени в член 2, параграф 1, буква т) от Регламент (ЕС) No 1305/2013 („дата на установяване“);
 —
 определяне на горните и долните прагове, предвидени в член 19, параграф 4, петата алинея от Регламент (ЕС) No 1305/2013;
 —
 специални условия за подпомагане на младите земеделски стопани, когато те не се установяват като едноличен ръководител на стопанството в съответствие с член 2, параграфи 1 и 2 от Делегиран регламент (ЕС) No 8072014;
 —
 информация за прилагането на гратисния период, посочен в член 2, параграф 3 от Делегиран регламент (ЕС) No 807/2014;
 —
 обобщение на изискванията на бизнесплана;
 —
 използване на възможността за съчетаване на различните мерки чрез бизнесплана, даващо достъп на младия земеделски стопанин до тези мерки;
 —
 обхванати области на разнообразяване.“;
 iii)
 в точка 2), буква д) заглавието на точка 16 се заменя със следното:
 „16.
 Управление на риска (членове 36 — 39а от Регламент (ЕС) No 1305/2013)“;
 б)
 параграф 10, буква в) се изменя, както следва:
 i)
 в първата алинея се добавя следната подточка v):
 „v)
 за операциите, изпълнявани в съответствие с член 37 от Регламент (ЕС) No 1305/2013, когато минималният праг на загуба е определен на 20 %, и за операциите, изпълнявани в съответствие с член 39а от Регламент (ЕС) No 1305/2013 — ориентировъчното общо